cyanic-selkie/wikianc huggingface dataset:
Quackwatch
Ιστορία
Το 1969 ο Μπάρετ ίδρυσε την Επιτροπή Κατά της Ιατρικής Απάτης του Λίχαϊ Βάλλεϋ (Lehigh Valley Committee Against Health Fraud), η οποία συστάθηκε στην πολιτεία της Πενσυλβάνια το 1970. Το 1996, η εταιρεία άνοιξε την ιστοσελίδα quackwatch.org, και ο ίδιος ο οργανισμός μετονομάστηκε σε Quackwatch, Inc. το 1997. Η μη κερδοσκοπική οργάνωση της Πενσυλβάνια διαλύθηκε όταν ο Μπάρετ μετακόμισε στη Βόρεια Καρολίνα το 2008, όμως η λειτουργία του δικτύου συνεχίζεται. Το Quackwatch συνεργάζεται στενά με την Εθνική Επιτροπή Κατά της Ιατρικής Απάτης (National Council Against Health Fraud).
Σκοπός και αποστολή
Ο Μπάρετ διαχειρίζεται το Quackwatch ως ιδιοκτήτης του, με καθοδήγηση και βοήθεια συμβούλων και εθελοντών, ανάμεσα στους οποίους συμπεριλαμβάνονται και επαγγελματίες στο χώρο της ιατρικής. Το 2003 στη λίστα του Quackwatch εμφανίζονταν 150 ειδικοί: 67 ιατρικοί σύμβουλοι, 12 σύμβουλοι οδοντιατρικής, 13 σύμβουλοι ψυχικής υγείας, 16 σύμβουλοι διατροφής, 3 σύμβουλοι ποδιατρικής, 8 σύμβουλοι κτηνιατρικής, και επιπλέον 33 "επιστημονικοί και τεχνικοί σύμβουλοι". Έκτοτε, πολύ περισσότεροι έχουν προσφέρει εθελοντική εργασία, όμως τα ονόματα των συμβούλων πλέον δεν εμφανίζονται.
Το Quackwatch περιγράφει την αποστολή του ως εξής: "... εξέταση αμφιλεγόμενων ισχυρισμών, παροχή πληροφοριών για προϊόντα και υπηρεσίες, συμβούλευση για θύματα ψευτοιατρικής, διανομή αξιόπιστων δημοσιευμάτων, απομυθοποίηση ψευδοεπιστημονικών ισχυρισμών, καταγγελία παράνομης προώθησης προϊόντων, βελτίωση της ποιότητας των πληροφοριών που αφορούν την υγεία στο διαδίκτυο, βοήθεια ή αναγγελία μηνύσεων προστασίας καταναλωτών, και επίθεση σε παραπλανητική διαφήμιση στο διαδίκτυο."
Περιεχόμενο της ιστοσελίδας
Η ιστοσελίδα του Quackwatch περιέχει εκθέσεις και λευκές βίβλους, που προορίζονται για μη ειδικούς αναγνώστες, και τις οποίες έγραψε ο Μπάρετ και άλλοι συγγραφείς. Τα άρθρα αναφέρονται σε ιατρικά προϊόντα, θεραπείες, επιχειρήσεις και παροχείς τους οποίους το Quackwatch θεωρεί ως παραπλανητικά, απατηλά, ή/και αναποτελεσματικά. Επιπλέον περιλαμβάνουν συνδέσμους προς τις πηγές των άρθρων, καθώς και εσωτερικούς και εξωτερικούς πόρους για επιπλέον μελέτη.
Ιδιαίτερα, η ιστοσελίδα επικρίνει προϊόντα, υπηρεσίες και θεωρίες τις οποίες χαρακτηρίζει ως αμφίβολες, ή/και επικίνδυνες, όπως:
Το Quackwatch.org παρέχει και πληροφορίες για συγκεκριμένα άτομα που εξασκούν, προωθούν, και υποστηρίζουν θεραπείες τις οποίες θεωρεί αμφίβολες, και οι λεπτομέρειες που σε πολλές περιπτώσεις συμπεριλαμβάνει αφορούν καταδίκες τους για παραπλανητική διαφήμιση. Διατηρεί λίστες με πηγές, πρόσωπα, και ομάδες τους οποίους χαρακτηρίζει ως αμφισβητήσιμους και μη ενδεδειγμένους. Οι λίστες αυτές περιλαμβάνουν τον δύο φορές Νομπελίστα Λίνους Πώλινγκ (Linus Pauling) (καθώς επικρίνονται οι ισχυρισμοί του για την υψηλή δοσολογία της βιταμίνης C), το Εθνικό Κέντρο Συμπληρωματικής και Εναλλακτικής Ιατρικής (National Center for Complementary and Alternative Medicine (NCCAM)), και τον υποστηρικτή της εναλλακτικής ιατρικής Άνδριου Ουάϊλ (Andrew Weil).
Συγγενικές ιστοσελίδες και παραρτήματα
Ο ιστότοπος του Quackwatch είναι μέλος ενός δικτύου συγγενικών ιστοσελίδων, όπως το Homeowatch (που αφορά την ομοιοπαθητική), Credential Watch (αφιερωμένο στην αποκάλυψη των πανεπιστημίων-μαϊμού, ή diploma mill), το Chirobase (ειδικά αφιερωμένο στην χειροπρακτική), και MLM Watch (που λειτουργεί ως σκεπτικιστικός οδηγός για το πολυεπίπεδο μάρκετινγκ), με το καθένα να είναι αφιερωμένο αποκλειστικά σε συγκεκριμένα θέματα. Σύμβουλοι αναθεωρούν τα άρθρα του Quackwatch.org κατόπιν αιτήσεως. Η ιστοσελίδα αναπτύσσεται με βοήθεια από ένα παγκόσμιο δίκτυο εθελοντών και εμπειρογνωμόνων. Πολλά από τα άρθρα του παραπέμπουν σε ομότιμα αναθεωρημένες έρευνες και περιέχουν αρκετές υποσημειώσεις με συνδέσμους και παραπομπές. Η μηχανή αναζήτησης της ιστοσελίδας διευκολύνει την εύρεση συγκεκριμένων άρθρων. Η αξιολόγηση στο Running & FitNews αναφέρει πως η ιστοσελίδα "επίσης παρέχει συνδέσμους σε εκατοντάδες αξιόπιστους δικτυακούς τόπους στο αντικείμενο της υγείας." Το Quackwatch.org εστιάζει στην καταπολέμηση της ιατρικής απάτης, μύθων, φαντασιοπληξίας, και πλάνης, με πληροφορίες που είναι δύσκολο να βρεθούν αλλού.
Επιρροή
Οι πηγές που περιγράφουν το Quackwatch του Στίβεν Μπάρετ ως χρήσιμη πηγή πληροφοριών, περιλαμβάνουν αξιολογήσεις από ιστοσελίδες,  κυβερνητικά όργανα, διάφορα περιοδικά,   στα οποία συμπεριλαμβάνεται και ένα άρθρο στο περιοδικό The Lancet, και μερικές βιβλιοθήκες.
Αναφορές στα μέσα ενημέρωσης, αξιολογήσεις και περιοδικά
Το Quackwatch έχει κερδίσει μερικά βραβεία και τιμές, καθώς και αναφορές στα μέσα ενημέρωσης, αξιολογήσεις και μερικά περιοδικά. Συστηματικά δέχεται επαίνους ως μια από τις καλύτερες πηγές για φιλτράρισμα ιατρικών πληροφοριών στο διαδίκτυο. Το 1998, το Περιοδικό της Αμερικανικής Ιατρικής Ένωσης (Journal of the American Medical Association) το αναγνώρισε ως ένα από τους εννιά "επίλεκτους δικτυακούς τόπους που παρέχουν αξιόπιστες πληροφορίες και πόρους στο χώρο της ιατρικής." Επίσης έχει συμπεριληφθεί ως μια από τις τρεις "Καλύτερες του Ίντερνετ" ιατρικές ιστοσελίδες στο U.S. News & World Report το 1999. Η αξιολόγησή του στην ιστοσελίδα του περιοδικού Forbes δήλωσε:
Αναφορές δημοσιογράφων
Δημοσιογράφοι έχουν αναφέρει το Quackwatch σε άρθρα για το θεραπευτικό άγγιγμα, Βιταμίνη Ο, θεραπείες φαλάκρας του Άλμον Γκλεν Μπράσουελ (Almon Glenn Braswell), συμπληρώματα διατροφής, ισχυρισμούς του Ρόμπερτ Μπαίρφουτ (Robert Barefoot) για το ανθρακικό ασβέστιο των κοραλλιογενών υφάλων, θεραπεία με εμβρυϊκά βλαστοκύτταρα του Ουίλιαμ Ράντερ (William C. Rader), χυμό νόνι, χόνδρο καρχαρία, και διαφημιστικές εκπομπές.Journalist mentions of Quackwatch criticisms of:
Αμερικανική Κοινότητα κατά του Καρκίνου
Η Αμερικανική Κοινότητα κατά του Καρκίνου (American Cancer Society (ACS)) αναφέρει το Quackwatch ως μια από τις δέκα πιο αξιόπιστες πηγές πληροφοριών για εναλλακτικές και συμπληρωματικές θεραπείες στο βιβλίο Cancer Medicine, και το τοποθετεί στη λίστα πηγών πληροφοριών για εναλλακτικές και συμπληρωματικές θεραπείες σε ένα άρθρο που αφορά διαδικτυακές πληροφορίες και υποστήριξη για τον καρκίνο. Σε μια μεγάλη σειρά από άρθρα πάνω σε διάφορες μεθόδους εναλλακτικής ιατρικής, χρησιμοποιεί το Quackwatch ως παραπομπή και περιλαμβάνει κριτικές αυτών των μεθόδων. A list of articles on many forms of alternative medicine on the American Cancer Society website that use Quackwatch as a source. Oxygen Therapy, Metabolic Therapy , Kirlian Photography , Crystals , Psychic Surgery , Folic Acid, Craniosacral Therapy , Transcutaneous Electrical Nerve Stimulation , Neuro-Linguistic Programming , Questionable Practices In Tijuana , Breathwork , Moxibustion , Faith Healing , Cancer Salves , Qigong , Osteopathy, Imagery , Qigong , Magnetic Therapy.
Ίδρυμα Health On the Net (HONcode)
Το Ίδρυμα Υγείας στο Διαδίκτυο (Health On the Net Foundation), που προσδίδει το πιστοποιητικό HONcode "Code of Conduct" σε αξιόπιστες πηγές πληροφοριών υγείας στον κυβερνοχώρο, επίσημα συνιστά το Quackwatch, και έχει δηλώσει:
"Το θετικό είναι πως 'τέσσερις ιστοσελίδες ξεχωρίζουν' από τις υπόλοιπες, για την υποδειγματική ποιότητα των πληροφοριών και θεραπειών τους: quackwatch.org, ebandolier.com, cis.nci.nih.gov και rosenthal.hs.columbia.edu. Τρείς ιστότοποι, quackwatch.org, rosenthal.hs.columbia.edu/ και cis.nci.nih.gov είναι πιστοποιημένοι με το σήμα HONcode από το Health On the Net Foundation."
Η ιστοσελίδα τους επίσης χρησιμποποιεί εκτενώς το Quackwatch ως μια συνιστώμενη πηγή πάνω σε ποικίλα θέματα που σχετίζονται με την υγεία. Επιπλέον προτρέπει τους χρήστες του Ίντερνετ να ειδοποιούν το Quackwatch:
"Εαν συναντήσετε ιστοσελίδες ιατρικού περιεχομένου που πιστεύετε πως είναι πιθανόν ή προφανώς απατηλά, και ΔΕΝ επιδεικνύουν το σήμα HONcode, παρακαλείστε να ειδοποιήσετε το Quackwatch. Φυσικά, εαν τέτοια ιστοσελίδα φέρει το σήμα HONcode, ειδοποιήστε μας αμέσως."
Χρυσό πρότυπο στη μελέτη εφικτότητας του 2007
Σε μια μελέτη εφικτότητας του 2007 πάνω σε μεθόδους ανίχνευσης ιστοσελίδων που δημοσιεύουν μη αποδειχθείς ισχυρισμούς, οι συγγραφείς δήλωσαν:
Αξιολογήσεις σε ιστοσελίδες
Ο Οδηγός για το Καλό Διαδίκτυο (Good Web Guide) του Ηνωμένου Βασιλείου δήλωσε πως το Quackwatch "είναι χωρίς αμφιβολία μια σημαντική και χρήσιμη πηγή πληροφοριών και προσθέτει μια ισχυρή δόση του σκεπτικισμού στην αξιολόγηση δημοφιλών πληροφοριών που αφορούν την υγεία". Οι Κάνινγκαμ και Μάρκασον (Cunningham and Marcason) στο Περιοδικό της Αμερικάνικης Διαιτολογικής Ένωσης (Journal of the American Dietetic Association) έχουν περιγράψει το Quackwatch ως "χρήσιμο", ενώ οι Ουόλλας και Κίμπαλ (Wallace and Kimball), στο Ιατρικό Περιοδικό της Αυστραλίας (Medical Journal of Australia), έχουν περιγράψει τον ιστότοπο ως "αντικειμενικό". Ο Πρόχειρος Οδηγός για το Ίντερνετ (The Rough Guide To The Internet) γράφει "μην αγοράζετε τίποτα χωρίς να το αναζητήσετε πρώτα στο Quackwatch, ένα καλό μέρος που ξεχωρίζει τις αποδείξεις από τις πάπιες."
Ο Νεντ Βανκέβιτς (Ned Vankevitch), αναπληρωτής καθηγητής επικοινωνιών στο Trinity Western University του Λάνγκλεϋ, Βρετανική Κολομβία του Καναδά, τοποθετεί τον Μπάρετ στην ιστορική παράδοση της καταπολέμησης της ψευτοιατρικής, μαζί με προσωπικότητες όπως οι Μόρρις Φίσμπαϊν (Morris Fishbein) και Άμπραχαμ Φλέξνερ (Abraham Flexner), οι οποίοι υπήρξαν μέρος της αμερικανικής ιατρικής κουλτούρας από τις αρχές του εικοστού αιώνα. Αναγνωρίζοντας πως ο ρόλος του Quackwatch στο "ξεμπρόστιασμα επικίνδυνων και απατηλών ιατρικων προϊόντων αποτελεί μια σημαντική κοινωνική και ηθική αντίδραση στην εξαπάτηση και εκμετάλλευση", ο Βανκέβιτς επικρίνει τον Μπάρετ για την προσπάθειά του να περιορίσει τον "ιατρικό πλουραλισμό", τη χρήση της "υποτιμητικής ορολογίας", κατηγοριοποίηση όλης της συμπληρωματικής και εναλλακτικής ιατρικής σε ένα είδος ιατρικής απάτης, αποτυχία του να καταδικάσει τις ατέλειες της συμβατικής βιοιατρικής, και την προώθηση ενός μοντέλου αποκλεισμού και ιατρικού επιστημονισμού καθώς και συστήματος που υπηρετεί ηγεμονικά συμφέροντα και δεν ανταποκρίνεται πλήρως στις ανάγκες των ασθενών.
Η Ντόννα Λαντ (Donna Ladd), μια δημοσιογράφος του The Village Voice, αναφέρει πως ο Μπάρετ βασίζεται σημαντικά στην αρνητική έρευνα όπου οι εναλλακτικές θεραπείες δεν δουλεύουν. Ο Μπάρετ της απάντησε πως οι περισσότερες μελέτες με θετικά αποτελέσματα είναι αναξιόπιστες. Η Λαντ έγραψε πως ο Μπάρετ ισχυρίζεται πως οι περισσότερες εναλλακτικές θεραπείες απλά πρέπει να παραβλέπονται χωρίς επιπλέον έρευνα: "Πολλά πράγματα δεν απαιτούν έλεγχο [επειδή] είναι απλά παράλογα," λέει εκείνος, αναφέροντας την ομοιοπαθητική, χειροπρακτική, και βελονισμό ως παραδείγματα εναλλακτικών θεραπειών που δεν παρουσιάζουν εύλογο μηχανισμό λειτουργίας.
Η Ουόλτροντ Έρνστ (Waltraud Ernst), καθηγητής της ιστορίας της ιατρικής στο Oxford Brookes University, σχολιάζοντας τις παρατηρήσεις του Βανκέβιτς, συμφωνεί πως οι προσπάθειες αστυνόμευσης της "ιατρικής κυβερνο-αγοράς με σκοπό την πρόληψη απατηλών και πιθανόν επικίνδυνων πρακτικών μπορεί να είναι κάλλιστα δικαιολογημένες." Επιδοκιμάζει "την ανησυχία του Μπάρετ περί προώθησης αναπόδεικτων πρακτικών και διαφημιστικών εκστρατειών," και δηλώνει πως "η ανησυχία του για απατηλές και πιθανόν επικίνδυνες ιατρικές πρακτικές είναι σημαντική," όμως θεωρεί πως η χρήση "ενός αρχαϊκού όρου σαν το 'quack'" από τον Μπάρετ είναι μέρος ενός "διαλόγου διχοτόμησης που αποσκοπεί στη δυσφήμιση του "'παλαιομοδίτικου', 'παραδοσιακού', 'λαϊκού', και ετερόδοξου αντιπαραθέτοντάς το με το 'σύγχρονο', 'επιστημονικό' και ορθόδοξο." Η Έρνστ επίσης ερμηνεύει την προσπάθεια του Μπάρετ να "απορρίψει και να κολλήσει την ταμπέλα της 'ψευτοϊατρικής' σε κάθε προσέγγιση που δεν είναι μέρος της ιατρικής που βασίζεται στην επιστήμη" ως κάτι που υποτιμά τον ρόλο του ασθενούς στη διαδικασία της ανάρρωσης και είναι εχθρική προς τον ιατρικό πλουραλισμό.
Το Εγχειρίδιο της Διατροφής και Τροφίμων (Handbook of Nutrition and Food) εξηγεί πως "Η διατήρηση μιας επαρκώς θρεπτικής διατροφής είναι σημαντική για την συνολική υγεία των ασθενών με καρκίνο, όπως και για όλους τους ασθενείς, και η δίαιτα παίζει ένα ρόλο στην πρόληψη ορισμένων ειδών καρκίνου. Παρ'όλα αυτά, δεν υπάρχει δίαιτα ή συμπλήρωμα διατροφής που να έχει αποδειχθεί ότι βελτιώνει την έκβαση ενός καθιερωμένου καρκίνου. Λεπτομερείς πληροφορίες πάνω σε σημερινές αμφίβολες θεραπείες καρκίνου είναι διαθέσιμες στην ιστοσελίδα του Quackwatch".
Ο Στίβεν Μπράουν (Steven L. Brown) δηλώνει πως "Η ιστοσελίδα www.quackwatch.com του Δρ. Στίβεν Μπάρετ παρέχει εξαιρετικές, λεπτομερείς, και τεκμηριωμένες πληροφορίες για τις εναλλακτικές θεραπείες που έχουν διαψευστεί."
Ο δημοσιογράφος Τζον ΜακΝτόναλντ (John MacDonald), γράφοντας για το Khaleej Times, ονόμασε το Quackwatch "η φωνή της λογικής στα πάντα από την αποτελεσματικότητα της εναλλακτικής ιατρικής έως την εγκυρότητα των συμβουλών από τους πιο δημοφιλείς γκουρού της διατροφής, και τις ποικίλες μορφές της ψευτοϊατρικής που προσφέρονται στους εύπιστους καταναλωτές".
Ο Κατάλογος του Ίντερνετ (Internet Directory) του 2009 συμβούλευσε "Έχετε διαβάσει ποτέ ένα άρθρο με θέμα την υγεία, ή μήπως ένας φίλος σας πρότεινε μια θεραπεία που ακουγόταν πολύ καλή για να είναι αληθινή; Τότε ελέγξτε την στο Quackwatch πριν ξοδέψετε χρήματα ή διακινδυνεύσετε την υγεία σας για να την δοκιμάσετε. Εδώ θα βρείτε ένα σκεπτικό φίλο που θα σας βοηθήσει να ξεχωρίσετε τί ισχύει και τι όχι όταν πρόκειται για την κατάσταση της υγείας σας."
Το βιβλίο Arthritis Helpbook διατύπωσε την άποψη πως "Οι διευθύνσεις που έχουν καταλήξεις .edu, .org, και .gov είναι συνήθως πιο αντικειμενικές και αξιόπιστες, καθώς προέρχονται από πανεπιστήμια, μη κερδοσκοπικούς οργανισμούς, και κυβερνητικά όργανα. Ορισμένες ιστοσελίδες .com μπορεί να είναι επίσης αξιόλογες, αφού όμως προέρχονται από εμπορικές ή κερδοσκοπικές οργανώσεις, οι πληροφορίες που περιλαμβάνουν μπορεί να είναι προκατειλημμένες, καθώς αυτές πιθανόν προσπαθούν να προωθήσουν ή να πουλήσουν τα προϊόντα τους. Μια καλή πηγή πληροφοριών για αμφίβολες θεραπείες είναι το Quackwatch.org, μια μη κερδοσκοπική οργάνωση που έχει στόχο την καταπολέμηση της ιατρικής απάτης, μύθων, και πλάνης (www.quackwatch.org). Επίσης έχουν και άλλες ιστοσελίδες που είναι προσβάσιμες από το Quackwatch."
Η Καίθριν Τσόουνσυ (Katherine Chauncey) γράφει πως "Ο κύριος σκοπός του Quackwatch (www.quackwatch.org) είναι η καταπολέμηση της απάτης, μύθων, φαντασιοπληξίας, και πλάνης στο πεδίο της ιατρικής. Είναι μια σκληρή ιστοσελίδα την οποία ανέπτυξε ο Δρ. Στίβεν Μπάρετ. Όχι μόνο στοχεύει τις πληροφορίες της ψευτοϊατρικής, αλλά και κατονομάζει πρόσωπα που σχετίζονται με αυτές. Εδώ θα βρείτε πληροφορίες που δεν υπάρχουν πουθενά αλλού. Ένας από τους στόχους της ιστοσελίδας είναι η βελτίωση της ποιότητας των πληροφοριών στο διαδίκτυο. Μια απλή ανάγνωσή της θα σας δείξει πως να αναγνωρίσετε πληροφορίες που μπορεί να προέρχονται από αμφίβολες πηγές."
Γράφοντας στο περιοδικό The Consultant Pharmacist, ο φαρμακοποιός Μπαο-Αν Νγκουϊέν-Κοα (Bao-Anh Nguyen-Khoa) χαρακτήρισε το Quackwatch ως "κατάλληλο τόσο για τους καταναλωτές όσο και για επαγγελματίες". Ο Νγκουϊέν-Κοα ξεχώρισε δυο άρθρα που παρουσιάζουν ενδιαφέρον για τους συμβούλους φαρμακοποιούς - "Πώληση Αμφίβολων Προϊόντων" που αφορά φαρμακοποιούς που αποθηκεύουν και συνιστούν αμφίβολα εναλλακτικά προϊόντα για τα οποία έχουν ελάχιστες γνώσεις αλλά εξακολουθούν να τα αποθηκεύουν εξαιτίας μεγαλύτερων περιθωρίων κέρδους, και "Κατάχρηση των Παρασκευασμάτων" που έχει ως αντικείμενο ορισμένα φαρμακεία που παρασκευάζουν χοντρικά τα άμεσα διαθέσιμα εμπορικά προϊόντα αντί να χρησιμοποιούν διαθέσιμες συνταγές καθώς τα συστατικά τους μπορεί να είναι πιο φθηνά. Ο Νγκουϊέν-Κοα παρατήρησε πως η "ιστοσελίδα προσπαθεί να κάνει διασταύρωση λέξεων-κλειδιών με άλλα άρθρα και να συνδέσει τις παραπομπές του με τη βάση δεδομένων Medline της Εθνικής Βιβλιοθήκης της Ιατρικής (National Library of Medicine)". Ο ιστότοπος έλαβε επαίνους από ευυπόληπτους αξιολογητές και υπηρεσίες βαθμολόγησης. Από το 1999 και μετά, έχουν ληφθεί μέτρα προκειμένου να διορθωθεί η παρουσία του υπερβολικά μεγάλου αριθμού άρθρων που έγραψε ο ίδιος ο Μπάρετ, πράγμα που δημιουργούσε μια αίσθηση έλλειψης ισορροπίας στην αποδοκιμασία πολλών αμφίβολων θεραπειών από ένα μόνο αρθρογράφο, καθώς πολλοί ευυπόληπτοι επαγγελματίες προσφέρθηκαν να επεκτείνουν την ιστοσελίδα στον δικό τους τομέα της εμπειρογνωμοσύνης. Ο Νγκουϊέν-Κοα δήλωσε πως η εφαρμογή ενός συστήματος ομότιμης αναθεώρησης θα βελτίωνε το βαθμό γνησιότητας της ιστοσελίδας, που θα ήταν μια λογική μετάβαση για ένα ιστότοπο που χρησιμοποιεί αρκετή αποδεκτή ιατρική βιβλιογραφία ως θεμέλιό του. Η επιτυχία του Quackwatch οδήγησε στη δημιουργία πρόσθετων θυγατρικών ιστοσελίδων. Σύμφωνα με το The Consultant Pharmacist, ο Μπάρετ συχνά "παρεμβάλλει τις ισχυρές απόψεις του κατευθείαν στα τμήματα του άρθρου που ήδη έχει αρκετή υποστήριξη από τη βιβλιογραφία. Ενώ είναι διασκεδαστικός, αυτός ο σχολιασμός μπορεί να θεωρηθεί από μερικούς ως κάτι λιγότερο από επαγγελματικό ιατρικό σύγγραμμα και θα μπορούσε να βρεί καλύτερη θέση σε ένα ξεχωριστό τμήμα."
Το 1999, το πρώην Επιστημονικό Πλαίσιο για Διαδραστική Επικοινωνία και Υγεία του Υπουργείου Υγείας των ΗΠΑ (United States Department of Health and Human Services) ονόμασε το Quackwatch ως μια αξιόπιστη πηγή αποκάλυψης απατηλών ηλεκτρονικών πληροφοριών που αφορούν την υγεία. Ο Δρ. Τόμας Ενγκ (Thomas R. Eng), διευθυντής του σπουδαστηρίου του πλαισίου, αργότερα δήλωσε, "Η κυβέρνηση δεν εγκρίνει ιστοσελίδες." Παρ'όλα αυτά, είπε, "[Quackwatch] είναι ο μοναδικός ιστότοπος που γνωρίζω αυτή τη στιγμή εξετάζοντας τα ζητήματα της απάτης και υγείας στο διαδίκτυο."
Ένας αριθμός χρηστών και υποστηρικτών της εναλλακτικής ιατρικής εναντιώνονται στον Μπάρετ και το Quackwatch.
Εξωτερικοί σύνδεσμοι
Κατηγορία:Εναλλακτική ιατρική
Τρεις νόμοι της ρομποτικής
Οι τρεις νόμοι της ρομποτικής είναι κανόνες στους οποίους υπακούν τα περισσότερα ρομπότ με ποζιτρονικό εγκέφαλο που εμφανίζονται στα έργα επιστημονικής φαντασίας του συγγραφέα Ισαάκ Ασίμωφ, ενώ χρήση τους έχουν κάνει και άλλοι δημιουργοί επιστημονικής φαντασίας. Οι νόμοι αυτοί πρωτοδιατυπώθηκαν από τον Ασίμωφ στο διήγημα «Runaround» (1942) και είναι οι εξής:
Σε μεταγενέστερα μυθιστορήματα του Ασίμωφ, οι τρεις νόμοι της ρομποτικής συμπληρώθηκαν από το ρομπότ Ντάνιελ Όλιβοου με τον μηδενικό νόμο της ρομποτικής:
Στους νόμους αυτούς, αλλά και στις παραβιάσεις τους, στηρίχθηκαν τα διηγήματα για ρομπότ του Ασίμωφ, αλλά και πολλών άλλων συγγραφέων.
Εξωτερικοί σύνδεσμοι
Κατηγορία:Επιστημονική φαντασία
Η Συναυλία των Αγγέλων
Η Συναυλία των Αγγέλων είναι ελαιογραφία του Έλληνα ζωγράφου, Δομήνικου Θεοτοκόπουλου, που δημιουργήθηκε το 1608 κατά τη διάρκεια της τελευταίας του περιόδου στο Τολέδο της Ισπανίας. Εκτίθεται στην Εθνική Πινακοθήκη της Αθήνας.
Εξωτερικοί σύνδεσμοι
Κατηγορία:Έργα ζωγραφικής του Δομήνικου Θεοτοκόπουλου Κατηγορία:Έργα ελληνικής ζωγραφικής
Γλυκύτητα
Η αντιληπτή ένταση των σακχάρων και των γλυκαντικών υψηλής ισχύος, όπως η ασπαρτάμη και η νεοεσπεριδίνη διϋδροχαλκόνη, είναι κληρονομικά, με το γονιδιακό αποτέλεσμα να αντιπροσωπεύει περίπου το 30%.
Μελέτες δείχνουν ότι η ανταπόκριση στα σάκχαρα και τη γλυκύτητα έχει αρχαίες εξελικτικές αρχές, εκδηλώνοντας ως χημειοταξία ακόμη και σε κινητικά βακτήρια όπως το E. coli. Τα νεογέννητα βρέφη δείχνουν επίσης προτιμήσεις για υψηλές συγκεντρώσεις σακχάρου και προτιμούν διαλύματα που είναι πιο γλυκά από τη λακτόζη, τη ζάχαρη που βρίσκεται στο μητρικό γάλα. Η γλυκύτητα φαίνεται να έχει το υψηλότερο όριο αναγνώρισης γεύσης, ανιχνεύσιμο σε περίπου 1 μέρος στα 200 σακχαρόζης στο διάλυμα. Συγκριτικά, η πίκρα φαίνεται να έχει το χαμηλότερο όριο ανίχνευσης, περίπου 1 μέρος στα 2 εκατομμύρια για κινίνη σε διάλυμα.
Παραπομπές
Κατηγορία:Γευσιγνωσία
Μάρκο της Ράσκας
Ο Μάρκο της Ράσκας (άκμασε π. 1090) από τον Οίκο των Νέμανιτς ήταν μεγάλος ζουπάνος της Ράσκας κατά τον Μεσαίωνα, γύρω στα 1090 όπου δεν υπάρχει ξανά αναφορά για αυτόν, μαζί με τον αδελφό του Βούκαν.
Βιογραφία
Ήταν ο δευτερότοκος γιος του Πέτρισλαβ, ο οποίος ήταν γιος τού Μιχάιλο Α΄ βασιλιά της Διόκλειας και της δεύτερης, Ελληνίδας συζύγου του. Τα δύο αδέλφια ήταν υποτελείς του θείου τους Κωνσταντίνου Μπόντιν βασιλιά της Διόκλειας. Τον διαδέχθηκε ο γιος του Ούρος Α΄.
Οικογένεια
Νυμφεύτηκε μία γυναίκα αγνώστου ονόματος, γεννημένη στην Ουγγαρία και είχε τέκνα:
Παραπομπές
Κατηγορία:Μεγάλο Πριγκιπάτο της Ράσκας Κατηγορία:Πριγκιπάτο της Ζέτα Κατηγορία:Πρίγκιπες της Σερβίας Κατηγορία:Δυναστεία των Βουκάνοβιτς Κατηγορία:Σέρβοι ελληνικής καταγωγής Κατηγορία:Δυναστεία των Νέμανιτς
Τροϊάν
Η Τροϊάν (βουλγαρικά: Троян) είναι πόλη της κεντρικής Βουλγαρίας, που μνημονεύει το όνομα του Ρωμαίου Αυτοκράτορα Τραϊανού και ανήκει στην Επαρχία Λόβετς. Έχει πληθυσμό 21.723 κατοίκους (2012). Είναι διοικητικό κέντρο του ομώνυμου δήμου. Η πόλη βρίσκεται 162 χλμ. από την πρωτεύουσα της χώρας Σόφια. Το πλησιέστερο πολιτικό αεροδρόμιο είναι της Γκόρνα Οριαχόβιτσα σε απόσταση 105 χλμ. Ο ποταμός Μπέλι Οσαμ περνά από την καρδιά της πόλης. Με την απογραφή του 2011 ο πληθυσμός του Τρόιαν ήταν 21.194 κάτοικοι. Από εθνική άποψη η πλειοψηφία των κατοίκων (87,29%) ήταν Βούλγαροι, με μειονότητες Ρομά (1,23%) και Τούρκων (1,03%). Το 10,21%  των κατοίκων είναι άγνωστης εθνικότητας. Το γεγονός μπορεί να συνδέεται με τις πολιτικές εθνικών μειονοτήτων της Σόφιας, που αρνείται να αναγνωρίσει τη μακρά ιστορικά Ρουμανική (Βλαχική) παρουσία στην περιοχή.
Ιστορία
Το Τρόιαν ονομάστηκε πόλη το 1868, οπότε αναπτύχθηκε ως κέντρο βιοτεχνίας της περιοχής. Μετά την απελευθέρωση αναπτύχθηκε με αργούς ρυθμούς. Εναυσμα για την ανάπτυξη της πόλης αποτέλεσε η δημιουργία ενός μικρού υδροηλεκτρικού έργου και εργοστασίων υφασμάτων. Το 1948 η πόλη συνδέθηκε με τη σιδηροδρομική γραμμή Λόβετς-Λέβσκι-Σβιστόφ. Αργότερα αναπτύχθηκαν στην πόλη εργοστάσια παραγωγής ηλεκτρικών μηχανών, προϊόντων ηλεκτροτεχνίας, δομικών μηχανημάτων, μαλιού και επίπλων.
Πολιτισμός
Στην περιοχή του Τρόιαν βρίσκεται η ομώνυμη Μονή, πολιτιστικό και ιστορικό μνημείο. Εορτάζει την 15 Αυγούστου (Κοίμηση της Θετόκου), οπότε συγκεντρώνεται χιλιάδες λαού από όλη τη χώρα για τον εορτασμό και να δουν μια μοναδική εικόνα της Παναγίας. Η εικόνα είναι μοναδική για το ότι έχει τρία χέρια από ασήμι. Η προέλευσή της είναι άγνωστη αλλά υπάρχουν πολλές ιστορίες, μερικές περιλαμβάνοντας θαύματα.
Η πόλη φημίζεται για την παραδοσιακή της κεραμεική, που πιθανόν αναπτύχθηκε λόγω της ποσότητας των τοπικών αργιλωδών εδαφών. Η κεραμεική ήταν βασική πηγή εισοδήματος για τους ντόπιους τεχνίτες την εποχή της Βουλγαρικής Αναγέννησης (1762–1878). Σήμερα τα χειροποίητα κεραμεικά αντικείμενα πωλούνται ως σουβενίρ στους τουρίστες. Θαυμάσια δείγματα της παραδοσιακής κεραμεικής υπάρχουν στο δημοτικό μουσείο, απέναντι από το δημαρχείο.
Αξιόλογα είναι επίσης το Συγκρότημα Νούνκι και η Εκκλησία της Αγίας Παρασκευής, και τα δύο του πρώτου μισού του 19ου αιώνα.
Εξωτερικοί σύνδεσμοι
Κατηγορία:Πόλεις της Βουλγαρίας
Αθλητικό Σωματείο Αστέρας Γλυκών Νερών
Ο Α.Σ. Αστέρας Γλυκών Νερών (Αθλητικό Σωματείο Αστέρας Γλυκών Νερών) είναι ελληνικό αθλητικό σωματείο ποδοσφαίρου με έδρα τα Γλυκά Νερά Αττικής. Έτος ίδρυσης του είναι το 2005, ανήκει στην Ένωση Ποδοσφαιρικών Σωματείων Ανατολικής Αττικής και έχει κυρίαρχα χρώματα το μπλε και το άσπρο με έμβλημα ένα αστέρι. Αγωνίζεται στις εγκαταστάσεις των Γλυκών Νερών με συνθετικό χλοοτάπητα, όπου παράλληλα εδρεύει ο Ολυμπιακός Σχολή Ποδοσφαίρου Γλυκά Νερά, μέλος του δικτύου σχολών ποδοσφαίρου της Π.Α.Ε. Ολυμπιακός.
Πηγές
Κατηγορία:Ιδρύσεις αθλητικών συλλόγων το 2005 Κατηγορία:Ποδοσφαιρικές ομάδες Ελλάδας Κατηγορία:Αθλητικοί σύλλογοι Αττικής
Νηρηίδες
Οι Νηρηίδες, κατά την ελληνική μυθολογία, ήταν νύμφες, που προσωποποιούσαν τις καταστάσεις και τα χαρακτηριστικά της θάλασσας και λατρεύονταν ως θεές της ήρεμης θάλασσας, φιλικές προς τους ανθρώπους. Ήταν κόρες του Νηρέα και της Ωκεανίδας Δωρίδας και εξ' αυτής εγγονές του Τιτάνα Ωκεανού. Πολλές φορές τις Νηρηίδες θα τις δούμε γραμμένες και ως Δωρίδες (από το όνομα της μητέρας τους) εναλλ.=|μικρογραφία|Πίνακας του Gaston Bussiere [[1902.]]
Σύνοψη
Ήταν γύρω στις πενήντα, ενώ έφταναν και τις εκατό, κατά άλλη άποψη. Οι Νηρηίδες ζούσαν στον βυθό της θάλασσας, στο παλάτι του πατέρα τους και περνούσαν τη μέρα τους κολυμπώντας και παίζοντας με δελφίνια ή καθισμένες σε χρυσούς θρόνους ή βράχους τραγουδώντας και υφαίνοντας ή στεγνώνοντας τα πλούσια και μακριά μαλλιά τους. Δεν επέτρεπαν σε καμία θνητή να παραβάλλεται με αυτές στην ομορφιά. Είχαν τη δύναμη να ταράζουν τη θάλασσα αλλά και να την ηρεμούν. Γενικά ήταν πάντοτε περιχαρείς για την αθανασία τους και συνόδευαν τα άρματα των ενάλιων θεών.
Οι μνημονευόμενες Νηρηίδες
== Σημασίες ονομάτων Νηριήδων   ==
Η Αγαύη σημαίνει ευγενική και ήταν γνωστή για την υπερηφάνεια, τη μεγαλοπρέπειά και τη λαμπρότητά της, που σέβονταν και αναγνώριζαν όλοι.
Η Ακταία, αυτή που κατοικεί / ζει στις ακτές, ήταν υπεύθυνη για το διακανονισμό των σχέσεων της θάλασσας με τις ακτές, όπως μαρτυρά και το όνομά της. Το όνομά της φέρει ο μοναδικός φυσικός δορυφόρος (Aktaea) του μεταποσειδώνιου αντικειμένου 120347 Σαλάσια.
Η Αλία, αυτή που κατοικεί στη θάλασσα, ήταν υπεύθυνη για τα ψάρια της θάλασσας. Μαζί με τον Ποσειδώνα (δεν έχει επιβεβαιωθεί ότι είναι η ίδια ή άλλη συνονόματη νύμφη) απέκτησε 6 γιους και μια κόρη, τη Ρόδο, από την οποία πήρε το όνομά του το μεγαλύτερο νησί των δωδεκανήσων.
Η Αλιμήδη είχε υπό την κυριότητά της ένα μεγάλο μέρος της θάλασσας και το όνομά της ερμηνεύεται ως θαλάσσια θεά των καλών συμβουλών. Επίσης ένας από τους φυσικούς δορυφόρους του πλανήτη Ποσειδώνα.
Η Αμφιτρίτη ήταν η θηλυκή προσωποποίηση της θάλασσας καθώς σημαίνει αυτή που έχει και από τις δύο μεριές θάλασσα. Ήταν σύζυγος του Ποσειδώνα και μητέρα του Τρίτωνα. Επίσης το όνομά της φέρει και ο αστεροειδής 29 που ανακαλύφθηκε το 1854.
Η Αυτονόη ήταν η νηριήδα που δωρίζει την έμπνευση.
Η Γαλάτεια ήταν μια Νηριήδα που κατοικούσε κοντά στη Σικελία και το όνομά της σημαίνει αυτή που είναι γάλα-λευκή, δηλαδή άσπρη σα το γάλα. Ο Όμηρος και ο Ησίοδος αναφέρουν ότι ήταν η πιο όμορφη και η πιο αγαπημένη ανάμεσα στις 50 Νηρηίδες. Στις Μεταμορφώσεις του Οβίδιου εμφανίζεται ως η ερωμένη του Άκη, γιου του θεού Πάνα (ή του Φαύνου στη λατινική παράδοση) και μιας Νύμφης. Όμως και ο Κύκλωπας Πολύφημος ερωτεύτηκε τη Γαλάτεια και έτσι όταν ανακάλυψε τον αντίζηλό του Άκη, τυφλός από οργή και ζήλια, πήρε έναν τεράστιο βράχο και τον εκσφενδόνισε εναντίον του, σκοτώνοντάς τον. Η Γαλάτεια μετέτρεψε το αίμα του αγαπημένου της σε ποταμό με καθαρά νερά.
Η Γλαύκη ήταν η προσωποποίηση των γλαυκών υδάτων, δηλαδή του πρασινογάλανου νερού της θάλασσας.
Το όνομα της Νηριήδας Γλαυκονόμη σημαίνει την κάτοικο των πρασινογάλανων (γλαυκών) νερών της θάλασσας.
Η Δυναμήνη ή Δυναμένη σημαίνει η ισχυρή και μαζί με τη Φέρουσα πρέπει να συνδεόταν με τη δύναμη των μεγάλων «βουβών» κυμάτων της ανοικτής θάλασσας. Επίσης, έχει χαρίσει το όνομά της στον Αστεροειδή αρ. 200.
Η Νηρηίδα Δωρίς ή Δωρίδα ή Ευδώρα ή Ευδώρη, όπως και η συνονόματη μητέρα της, ήταν υπεύθυνη για το θαλάσσιο ζωικό βασίλειο και σημαίνει η δωρήτρια. Η Νηριήδα Ευδώρα ήταν δημοφιλής και ξακουστή για τα γενναιόδωρα και πλουσιοπάροχα δώρα της. Από τη συγκεκριμένη Νηρηίδα έχει λάβει το όνομά του το πολύ γνωστό πρόγραμμα ηλεκτρονικού ταχυδρομείου, το Eudora, αλλά και ο αστεροειδής αρ. 217 και ο αστεροειδής αρ. 48.
Η Ερατώ, δηλαδή η εγείρουσα τον ερωτικό πόθο, ήταν διάσημη για την ικανότητά της στο χορό και είχε αναπτυγμένη τη χάρη του έρωτα.
Η Νηρηίδα Ευαγόρη (ευ+ αγορεύω) σύμφωνα με το όνομά της, είχε εξαιρετικές ικανότητες στο λόγο.
Η Ευάρνη (ευ+άρνη) σημαίνει καλή πηγή των αρνιών.
Η Ευκράτη επέφερε την ηπιότητα στα φουρτουνιασμένα κύματα, για κάποιους σημαινε και δωρήτρια ικανοποίησης και το όνομά της φέρει ο αστεροειδής αρ. 247.
Η Ευλιμένη καθιστούσε τα λιμάνια καλά για προσάραξη, για καλό λιμενισμό.
Η Νηρηίδα Ηιόνη ήταν υπεύθυνη για τους κόλπους των παραλίων.
Η Θεμιστώ περιώνυμη για τη σύνεση και τη δικαιοσύνη της.
Η Θέτις ή Θέτιδα είναι η Νηριήδα που τακτοποιεί, ρυθμίζει και διατάζει για αυτό και ήταν η αρχηγός των Νηριήδων. Ο θεός Δίας την επιθύμησε κι εκείνη δέχτηκε τις προσφορές του. Η Τιτανίδα Θέμις αποκάλυψε, κατόπιν, πως η Θέτις θα έφερνε στον κόσμο υιό ο οποίος θα ήταν δυνατότερος από τον πατέρα του. Φοβούμενος για την εξουσία του, ο Δίας έδωσε στη Θέτιδα ως σύζυγο ένα θνητό, τον Πηλέα. Στους γάμους του Πηλέα και της Θέτιδας παρευρέθηκαν όλοι οι θεοί, εκτός από την Έριδα, η οποία έριξε το μήλο της προτίμησης ανάμεσα στις θεές και στάθηκε η ουσιαστική αιτία για να ξετυλιχθεί το νήμα του Τρωικού Πολέμου. Η Θέτις, σύμφωνα με το μύθο, γέννησε ένα υιό, τον Αχιλλέα, τον οποίο προσπάθησε, ανεπιτυχώς, να καταστήσει αθάνατο.
Η Θόη (>θέω=τρέχω, επίθετο θοή = γρήγορη, ευκίνητη) σημαίνει την ευκίνητη και σβέλτη και για αυτό είχε τη δυνατότητα να θολώνει και να ταράζει τα νερά των θαλασσών και των ωκεανών.
Η Ιπποθόη (ίππος + (θέω = τρέχω)) ήταν η Νηριήδα που έτρεχε γρήγορα σαν ένα άλογο.
Η Ιππονόη (ίππος + νοώ) ήταν η Νηριήδα που ήταν απέιθαρχη σαν τα άλογα.
Η Νηρηίδα Κυματολήγη είχε την ευχέρεια να λήγει (=σταματά) τα κύματα της θάλασσας.
Η Κλυμένη αναφέρεται στον Όμηρο στη Ραψωδία Σ στ.47
Η Κυμώ ήταν η Νηρηίδα που μπορούσε να γεννήσει, να δημιουργήσει τα κύματα της θάλασσας. Υπάρχει και ομώνυμη ελληνική ακατοίκητη νησίδα στο Λιβυκό Πέλαγος, κοντά στην ανατολική πλευρά της Κρήτης. Ανήκει στο Δήμο Σητείας και του νομού Λασιθίου.
Η Λαομέδεια ήταν η Νηριήδα που κυβερνούσε τους ανθρώπους.
Η Λειαγόρη ήταν καλή ομιλίτρια.
Η Λυσιάνασσα (λύσις+ άνασσα (θηλ.αναξ)) ήταν η βασίλισσα της απελευθέρωσης.
Η Μενίππη ήταν η Νηριήδα που ήταν θαρραλέα και επιβλητική σα φοράδα και έχει δώσει το όνομά της στον αστεροειδή 188.
Η Νημέρτης (κατά τον Όμηρο και Αψευδής), η αλάνθαστη θεά που λέει πάντα την αλήθεια και γι' αυτό μοιάζει στον πατέρα της. Το όνομά της πήρε και το το Ιδρυματικό Αποθετήριο που φιλοξενεί την πνευματική παραγωγή του Πανεπιστημίου Πατρών.
Η Νησαία ήταν η θεά που κατοικούσε στα νησιά και διαφέντευε τους κατοίκους τους.
Η Νησώ είχε υπό τη δικαιοδοσία της τα νησιά και το όνομά της φέρει ένας εκ τους φυσικούς δορυφόρους του Ποσειδώνα.
Η Πανόπη ή Πανόπεια ήταν η Νηριήδα που τα έβλεπε και ήξερε όλα. Το όνομά της φέρει πρωτοπόρο ατμόπλοιο του 1856.
Η Πασιθέα ήταν αυτή που είχε θέα από παντού, επομένως έβλεπε και αυτή τα πάντα.
Η Πλωτώ ήταν δεινή κολυμβύτρια, καθώς το όνομά της σημαίνει αυτή που πλέει. Πιθανόν να βοηθούσε και στη σωστή ναυπήγηση των πλοίων, ώστε να μπορούσαν και αυτά να πλέουν.
Η Πολυνόη, γνωστή για τη υψηλή νοημοσύνη της, διακρινόταν τόσο για τη σοφία της όσο και για τη σύνεσή της και δώριζε λογική.
Η Ποντοπόρεια ήταν η Νηρηίδα θαλασσοπόρος, δηλαδή των μακρινών θαλάσσιων ταξιδιών.
Η Προνόη, καθώς μαρτυρά και το όνομά της, ήταν η Νηρηίδα που είχε ως γνώρισμά της την προνοητικότητα.
Η Πρωτομέδεια ήταν αυτή που έσπευδε πρώτη να φυλάξει, να προστατεύσει και να περιποιηθεί όσους είχαν ανάγκη για βοήθεια και το όνομά της είναι συνυφασμένο με την κυβερνήτρια.
Η Πρωτώ σημαίνει η πρώτη.
Η Σπηιώ ή Σπειώ (προέρχεται από την ομηρική λέξη σπέος ή σπείος, που σημαίνει σπήλαιο, σπηλιά — δηλαδή Σπειώ = Σπηλιώτισσα) ήταν κάτοικος των σπηλαίων.
Η Ψαμάθη ήταν η Νηρηίδα που είχε σχέση με την άμμο της θάλασσας. Έγινε η δεύτερη γυναίκα του Αιακού, βασιλιά της Αίγινας. Μαζί του απέκτησε έναν γιο τον Φώκο, τον οποίο κατά λάθος σκότωσαν οι ετεροθαλείς αδερφοί του, Τελαμώνας και Πηλέας.
Παράδοση
Σύμφωνα με την παράδοση ήταν ιδιαίτερα υπερήφανες για την ομορφιά τους. Όταν η Κασσιόπη, σύζυγος του Βασιλιά των Κηφήνων Κηφέα, καυχήθηκε ότι ήταν πιο ωραία από τις Νηρηίδες, εκείνες θύμωσαν και ζήτησαν από τον Ποσειδώνα να την τιμωρήσει. Πράγματι, ο Κηφέας αναγκάστηκε να δέσει την κόρη του Ανδρομέδα σε έναν βράχο της θάλασσας, προκειμένου να την κατασπαράξει ένα θαλάσσιο κήτος. Επενέβη όμως ο Περσέας και έσωσε την Ανδρομέδα.
Οι Νηρηίδες στη τέχνη
thumb|left|180px|Νηρηίδα φερόμενη πάνω σε [[ιχθυοκένταυρος|ιχθυοκένταυρο (200 π.Χ.)]] Οι Νηρηίδες στην τέχνη, τόσο στα μελανόμορφα αγγεία όσο στα ερυθρόμορφα, αλλά και στη γλυπτική, κατέχουν την πλέον αξιόλογη θέση σε εμπνεύσεις επικής δραματικής και λυρικής ποίησης, απεικονιζόμενες με σεμνότητα μορφής και ενδυμάτων, ενίοτε και γυμνές, παίζοντας με τους Ερωτιδείς, αλλά και σε παραστάσεις με υπαινιγμό σε μεταθανάτιο ζωή στις νήσους των Μακάρων.
Λαογραφία
Οι Νηρηίδες παραμένουν μέχρι και σήμερα στις δοξασίες των Ελλήνων με μικρή παραφθορά του ονόματος ως νύμφες "Νεράιδες" και μάλιστα έχουν γιορτή στις 15 Μαρτίου. Νηρηίδες ήταν ο πιο αρχαίος τύπος του ονόματος, όπως τον μεταφέρουν ο Όμηρος, ο Ησίοδος κ.ά. Οι δύο αυτές λέξεις, "νεράιδα" και "Νηρηίδα", ανάγονται στον όρο Nerti, που σημαίνει «βυθίζω». Η παρετυμολογία του ονόματος, σύμφωνα με την οποία το "νεράιδα" προέρχεται από τη λέξη "νερά", αποδίδει επίσης τη στενή τους σχέση με το νερό. Άλλωστε, οι νεράιδες των παραμυθιών μοιάζουν εξορισμού υδάτινες. Όπως και οι νύμφες, ζουν στα βουνά, στα δάση, στα ποτάμια, σε βρύσες, σε σιντριβάνια, σε σπηλιές, σε όλη τη φύση, και αποκαλούνται με πολλά ονόματα: ανεράδες, ανεραγόδες, νεράισσες, ξεραμένες, αβραγίδες κτλ. Κινούνται σε χώρους κυκλικούς (αλώνι, σιντριβάνι, λίμνη, στέρνα), όπως κυκλικές είναι οι κινήσεις τους στον χορό ή στο γνέσιμο. Ο χορός-τους αφήνει κυκλικά χνάρια στο χορτάρι, σύμφωνα με τις παραδόσεις πολλών λαών. Είναι όμορφες, με μακριά ξανθά μαλλιά, συνήθως πράσινα μάτια, φορούν λευκά φουστάνια με λευκό μαντήλι και τις βλέπουν μόνο οι σαββατογεννημένοι και οι ελαφροΐσκιωτοι. Αρχηγός τους είναι η κυρά Κάλω και έχουν πολλά ονόματα, όπως Αστέρω, Ουρανία, Λαμπετία, Κανέλα, Κάλω κ.ά. Τους αρέσει ο χορός και συχνά αρπάζουν τους λυράδες για να τους παίξουν και να χορέψουν και συνήθως βγαίνουν τα μεσάνυχτα, μπαίνουν στα σπίτια και κλέβουν τα ρούχα των γυναικών. Σαν γυναίκες, προκαλούν τους άνδρες, τους θέλγουν και ύστερα τους ξεφεύγουν, μέσα από μια διχασμένη έκφραση της σεξουαλικότητάς τους. Παρά την υπερφυσική τους προέλευση, οι δραστηριότητές τους ταυτίζονται με τις παραδοσιακά γυναικείες: φροντίζουν για την καθαριότητα του σώματος και αγαπούν γενικά το νερό. Οι Νεράιδες παντρεύονται με Νεράιδους, κάνουν παιδιά, ενώ σε κάποιες παραδόσεις υφαίνουν. Η νεράιδα αναπαριστά την ιδανική και τρομακτική θηλυκότητα. Συγκεντρώνει πολυάριθμες γυναικείες ιδιότητες: οι αναπαραστάσεις της παραπέμπουν στη συμβολική του νερού, του γνεσίματος και του νοικοκυριού, στις αναπαραστάσεις της νύφης, στον πόθο και στον θάνατο.
Στάδιο (μονάδα μήκους)
Το στάδιο ήταν μονάδα μέτρησης μήκους την οποία χρησιμοποιούσαν οι Αρχαίοι Έλληνες, ίση με το μήκος ενός αθλητικού σταδίου (600 ποδιών) σε μήκος που αντιστοιχεί σε  182,18 μέτρα.
Το μήκος του σταδίου, του οποίου βασική μονάδα ήταν ο «πους», διέφερε από τόπο σε τόπο (Πόλη-Κράτος). Για παράδειγμα το στάδιο της αρχαίας Ολυμπίας ήταν 192,27 μ., αυτό της αρχαίας Επιδαύρου 181,08 μ., αυτό των Δελφών 177,55 μ., ενώ αυτό που χρησιμοποιήθηκε αργότερα για τη μέτρηση αποστάσεων ήταν 177,40 μ.
Τις υποδιαιρέσεις του σταδίου αναφέρει ο Ηρόδοτος (Β΄-149) κατά την περιγραφή της αιγυπτιακής λίμνης της Μοίριος λέγοντας πως το στάδιο ισοδυναμούσε με 6 πλέθρα ή 100 οργιές ή 600 πόδες. Έτσι το υπό του Ηροδότου αναφερόμενο στάδιο υπολογίζεται ως ισούμενο με 186 περίπου μέτρα. Το δε μήκος των 600 ποδών είχε ορισθεί για αγώνα των δρομέων της αρχαίας Ολυμπίας.
Στη ρωμαϊκή εποχή στάδιο θεωρείτο το ένα όγδοο (1/8) του ρωμαϊκού μιλίου.
Από τις αρχές του 20ού αιώνα χρησιμοποιείται το ναυτικό στάδιο στη μέτρηση θαλασσίων αποστάσεων κατωτέρων του μιλίου που ισούται με το 1/10 του ναυτικού μιλίου, ίσο με 100 οργιές, ή 200 γυάρδες δηλαδή 185,2 μ.
Βιβλιογραφία
Κατηγορία:Μονάδες μήκους Κατηγορία:Ελληνικές μονάδες μέτρησης Κατηγορία:Αρχαίες μονάδες μήκους
Ring of Honor
Το Ring of Honor (ROH) είναι αμερικάνικη εταιρεία επαγγελματικής πάλης, που ιδρύθηκε 2002 από τους Ρομπ Φέινσταϊν και Γκέιμπ Σαπόλσκι. Από το 2004 ως το 2011 η εταιρεία ανήκε στον Κάρι Σίλκιν προτού πωληθεί τον Μάιο του 2011, στην Ομάδα Μεταδόσεων Σίνκλερ (Sinclair Broadcast Group). Είναι η τρίτη μεγαλύτερη εταιρεία πάλης στις Η.Π.Α., πίσω από τα WWE και TNA Wrestling.
Ιστορία
Το 2001, όταν το ECW έκλεισε από χρεωκοπία και εξαγοράστηκε από το WWE, άφησε ένα τεράστιο κενό στο χώρο της πάλης. Έτσι ξεκίνησε η ιδέα του ROH σαν αντικαταστάτη της πρώην εταιρείας. Μάλιστα, στο αρχικό στάδιο του εγχειρήματος, η έδρα του ECW που ήταν η Φιλαδέλφεια των Η.Π.Α. έγινε και έδρα του ROH. Γενικότερα στόχος ήταν να προσελκύσουν οπαδούς της Ανατολικής Περιφέρειας, που είναι οι σκληροπυρηνικοί του αθλήματος. Από το 2003 που ξεκίνησε η μετακίνηση των σόου και σε άλλες περιοχές, η δημοτικότητα του συνεχώς ανέβαινε. Για λίγο διάστημα το ROH συνεργάστηκε με το TNA, ενώ από το 2007 ξεκίνησαν περιοδείες και εκτός Αμερικής, με κύρια χώρα επίσκεψης την Ιαπωνία. Το Ring of Honor είναι υπεύθυνο για την παραγωγή σπουδαίων παλαιστών. Ανάμεσά τους οι CM Punk,Daniel Bryan και Seth Rollins.
Ο Κώδικας της Τιμής
Για να πετύχει το σκοπό του το Ring of Honor έπρεπε από την αρχή της ύπαρξης του να διαχωρίσει τη θέση του από την διασκεδαστική προσέγγιση του Κατς που ακολουθούσε το World Wrestling Federation και να ακολουθήσει την προσέγγιση των παλιών οπαδών του κατς που προτιμούσαν την εντός ρινγκ δράση να είναι το κύριο στοιχείο του θεάματος αντί για τα παρασκήνια και τα σενάρια. Για να ενισχύσει αυτή την προσέγγιση το Ring Of Honor θέσπισε τον Κώδικα Της Τιμής (Code Of Honor) που θα έπρεπε να ακολουθούν όλοι οι παλαιστές και αποτελούνταν από τους πέντε Νόμους Της Τιμής (Five Laws Of Honor).
Οι Πέντε Νόμοι Της Τιμής
1. Οι παλαιστές έπρεπε να δίνουν τα χέρια πριν και μετά τον αγώνα.
2. Δεν επιτρέπονταν να ανακατεύονται σε αγώνες άλλων ή να βάζουν άλλους να ανακατεύονται στους αγώνες τους (No Interference).
4. Δεν επιτρέπονται οι επιθέσεις όταν ο αντίπαλος έχει την πλάτη γυρισμένη (No Sneak Attacks).
5. Δεν επιτρέπεται εσκεμμένα κάποιος να ακυρώνεται (No Intensional Disqualification).
Πρώην Πρωτάθλημα
Το πρωτάθλημα αυτό, ιδρύθηκε τον Φεβρουάριο του 2004 και σταμάτησε να υφίσταται τον Αύγουστο του 2006. Τον κατέκτησαν από μια φορά, με την σειρά οι: Έι Τζέι Στάιλς (69 μέρες), Νταγκ Γουίλιαμς (42 μέρες), Τζον Γουόλτερς (189 μέρες), Τζέι Λίθαλ (63 μέρες), Σαμόα Τζο (112 μέρες), Νάιτζελ ΜακΓκίνες (350 μέρες) και Μπράιαν Ντάνιελσον (τον τερμάτισε μόλις τον κατέκτησε).
Εξωτερικοί σύνδεσμοι
Κατηγορία:Επαγγελματική Πάλη Κατηγορία:Εταιρείες ιδρυθείσες το 2002 Κατηγορία:Επιχειρήσεις των ΗΠΑ
This Was
Το 2001 επανεκδόθηκε από την "Chrysalis Records" με τρία επιπλέον κομμάτια, ενώ στις 10 Ιουνίου 2008 η "Capitol" κυκλοφόρησε το "This Was" σε μορφή διπλού CD, η οποία περιλαμβάνει την αρχική μονοφωνική έκδοση του άλμπουμ, μία στερεοφωνική έκδοση του, τραγούδια που είχαν κυκλοφορήσει μόνο στο σινκγλ του δίσκου και ηχογραφήσεις από την εκπομπή "Top Gear" του Τζον Πιλ στο BBC, στις 23 Ιουλίου και 5 Νοεμβρίου 1968.
Το "This Was" σκαρφάλωσε στην δέκατη θέση των βρετανικών τσαρτ και το # 62 στο αμερικάνικο Billboard.
Μετά την κυκλοφορία του δίσκου, ο κιθαρίστας Μικ Άμπρααμς αποχώρησε από το συγκρότημα για να σχηματίσει τους Blodwyn Pig. Για την θέση του, έκαναν οντισιόν διάφοροι μουσικοί, μεταξύ των οποίων ο μετέπειτα κιθαρίστας των Black Sabbath, Τόνι Αϊόμι, ο οποίος τελικά θέλησε να επιστρέψει στο Μπέρμιγχαμ και το παλιό του συγκρότημα μετά από τρεις εβδομάδες συνεργασίας με τους Jethro Tull. Την θέση του κιθαρίστα κάλυψε οριστικά ο Μάρτιν Μπαρ, ο οποίος έδωσε την πρώτη του συναυλία με το συγκρότημα στις 30 Δεκεμβρίου 1968, στο "Winter Gardens" του Πενζάνς.
Λίστα Τραγουδιών
1. My Sunday Feeling (Anderson) - 3:43
2. Need Some Love (Anderson) - 2:49
3. Beggar's Farm (Anderson, Abrahams) - 4:19
4. Move on Alone (Abrahams) - 1:58
5. Serenade to a Cuckoo (Kirk) - 6:07
6. Dharma for One (Anderson, Bunker) - 4:15
7. It's Breaking Me Up (Anderson) - 5:04
8. Cat's Squirrel (traditional, arr. Abrahams) - 5:42
9. A Song for Jeffrey (Anderson) - 3:22
10. Round (Anderson, Abrahams, Bunker, Cornick, Ellis) - 1:03
Θέσεις τσαρτ
This Was (άλμπουμ)
Επίσημη κυκλοφορία: 25 Οκτωβρίου 1968
Μέλη των Jethro Tull
Οι μουσικοί οι οποίοι ηχογράφησαν το "This Was" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1968
ΑΝ Αλκορκόν
Η ΑΝ Αλκορκόν είναι ισπανική ποδοσφαιρική ομάδα από το Αλκορκόν, Κοινότητα της Μαδρίτης. Ιδρύθηκε το 1971. Έδρα της ομάδας είναι το Estadio Municipal de Santo Domingo χωρητικότητας 6000 θεατών. Από την περίοδο 2009-10 συμμετέχει στη Σεγούντα Ντιβιζιόν.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1971 Κατηγορία:Ποδοσφαιρικές ομάδες Ισπανίας
Ευρωπαϊκός Οργανισμός Διαστήματος
thumb|155px|right|Σήμα του ΕΟΔ thumb|right|Η Κεντρική Αίθουσα Ελέγχου, στο Ευρωπαϊκό Κέντρο Διαστημικών Επιχειρήσεων του ΕΟΔ στο [[Ντάρμσταντ της Γερμανίας]] thumb|right|{{legend|#5B9ED7|Κράτη μέλη του ΕΟΔ}}{{legend|#5FB4A1|Συνεργαζόμενα Μέλη}}{{legend|#3D9345|Έχουν υπογράψει συμφωνία συνεργασίας}} Ο Ευρωπαϊκός Οργανισμός Διαστήματος (ΕΟΔ) (European Space Agency, ESA; Agence spatiale européenne, ASE) είναι ευρωπαϊκός οργανισμός με έδρα το Παρίσι. Ορισμένες φορές αποδίδεται λαθεμένα στην ελληνική ως Ευρωπαϊκή Υπηρεσία Διαστήματος (ΕΥΔ).
Δημιουργήθηκε στις 30 Μαΐου 1975 με σκοπό τον καλύτερο συντονισμό των ευρωπαϊκών διαστημικών δραστηριοτήτων, ως αποτέλεσμα της κατανόησης ότι ήταν ασύμφορο να έχει η κάθε χώρα μέλος ένα ξεχωριστό διαστημικό πρόγραμμα και με απώτερο σκοπό να ανταγωνιστεί την τεχνολογική υπεροχή της ΕΣΣΔ και των ΗΠΑ στον συγκεκριμένο τομέα. Έχει 22 κράτη μέλη και 2,000 εργαζόμενους (2011). Αυτά τα ιδιαίτερα εξειδικευμένα άτομα προέρχονται από όλα τα κράτη μέλη και περιλαμβάνουν επιστήμονες, μηχανικούς, ειδικούς πληροφορικής και διοικητικό προσωπικό.
Κράτη-Μέλη
Τα κράτη μέλη δεν είναι αναγκαστικά μέλη της ΕΕ και αντίστροφα. Ωστόσο υπάρχει συνεργασία μεταξύ των δύο οργανισμών. Μέχρι το 2017, ο ΕΟΔ ήταν ένας διακυβερνητικός οργανισμός 22 κρατών μελών. Τα κράτη μέλη συμμετέχουν σε διαφορετικό βαθμό στα υποχρεωτικά και τα προαιρετικά διαστημικά προγράμματα. Ο συνολικός προϋπολογισμός ανήλθε σε περίπου 4,02 δισ. Ευρώ το 2012, 4,28 δισ. Ευρώ το 2013, 4,10 δισ. Ευρώ το 2014, 4,43 δισ. Ευρώ το 2015, 5,25 δισ. Ευρώ το 2016 και 5,75 δισ. Ευρώ το 2017. Οι γλώσσες που χρησιμοποιούνται γενικά είναι τα αγγλικά και τα γαλλικά. Επιπλέον, τα επίσημα έγγραφα παρέχονται επίσης στα γερμανικά και έγγραφα σχετικά με το Spacelab παρέχονται επίσης στα ιταλικά.
Αρχικά από το 1975:
Μετέπειτα:
Η Σλοβενία, η Λετονία, η Λιθουανία και η Σλοβακία είναι Συνεργαζόμενα Μέλη από την Ευρώπη. Επίσης, από το 1979 συμμετέχει σε ορισμένα προγράμματα και ο Καναδάς, κατόπιν συμφωνιών συνεργασίας.
Χρηματοδότηση
Ο προϋπολογισμός του ΕΟΔ για το 2005 ήταν €2,977 δισεκατομμύρια και το 2012 έφτασε τα €4,02 δισεκατομμύρια. Κάθε χώρα συνεισφέρει ποσό ανάλογα με το Ακαθάριστο Εγχώριο Προϊόν της (ΑΕΠ). Ο Οργανισμός λειτουργεί με βάση τη γεωγραφική ανταπόδοση, δηλ. επενδύει σε κάθε κράτος μέλος, μέσω βιομηχανικών συμβολαίων για διαστημικά προγράμματα, ένα ποσό σχεδόν ισοδύναμο με τη συμβολή κάθε χώρας.
Κέντρα
Ο ΕΟΔ έχει έξι διαφορετικά κέντρα ώστε το καθένα ξεχωριστά να χειρίζεται διαφορετικά καθήκοντα. Αυτά είναι το Ευρωπαϊκό Κέντρο Διαστημικής Έρευνας και Τεχνολογίας (ESTEC) στο Νόρντβαϊκ της Ολλανδίας που έχει ως σκοπό τον σχεδιασμό και ανάπτυξη διαστημικής τεχνολογίας, το Ευρωπαϊκό Ινστιτούτο Διαστημικών Ερευνών (ESRIN), στο Φρασκάτι της Ιταλίας, όπου εκεί συλλέγονται και αποθηκεύονται τα δεδομένα του οργανισμού, το Ευρωπαϊκό Κέντρο Διαστημικών Επιχειρήσεων (ESOC) στο Ντάρμστατ της Γερμανίας που έχει ως σκοπό τον έλεγχο και την παρακολούθηση των δορυφόρων που βρίσκονται σε τροχιά και τέλος το Ευρωπαϊκό Κέντρο Αστροναυτικής Αστροναυτών (EAC) στην Κολωνία της Γερμανίας με αντικείμενο την εκπαίδευση αστροναυτών,το Ευρωπαϊκό Κέντρο Διαστημικών Εφαρμογών και Τηλεπικοινωνιών (ECSAT) στο Χάργουελ της Μεγάλης Βρετανίας,το Ευρωπαϊκό Κέντρο Διαστημικής Αστρονομίας στο Villanueva de la Cañada της Ισπανίας.
Προγράμματα
Κάποια από τα προγράμματα που χειρίζεται ο ΕΟΔ είναι:
Μελλοντικά προγράμματα του ΕΟΔ είναι, μεταξύ άλλων:
Bean: Η υπέρτατη ταινία καταστροφής
Το Bean: Η υπέρτατη ταινία καταστροφής (πρωτότυπος αγγλικός τίτλος: Bean: The Ultimate Disaster Movie), επίσης γνωστό ως Bean: Η ταινία ή Bean, είναι κωμική ταινία του 1997, σε σκηνοθεσία του Μελ Σμιθ και σενάριο των Ρίτσαρντ Κέρτις και Ρόμπιν Ντρίσκολ. Βασισμένη στη βρετανική σειρά sitcom Mr. Bean που δημιουργήθηκε από τους Ρόουαν Άτκινσον και Κέρτις, στην ταινία πρωταγωνιστεί ο Άτκινσον ως Μίστερ Μπιν, με τους Πίτερ ΜακΝίκολ, Πάμελα Ριντ, Χάρις Γιούλιν, Σάντρα Ο και Μπαρτ Ρέυνολντς σε δεύτερους ρόλους. Στην ταινία, ο Μπιν εργάζεται ως φύλακας στην Εθνική Πινακοθήκη του Λονδίνου, προτού σταλεί στις Ηνωμένες Πολιτείες για να μιλήσει για τα αποκαλυπτήρια του πίνακα του Τζέιμς Άμποτ ΜακΝίλ Ουίσλερ του 1871 «Η μητέρα του Ουίσλερ».
Η ταινία είναι παραγωγή των Gramercy Pictures, Working Title Films και Tiger Aspect Films και κυκλοφόρησε στο Ηνωμένο Βασίλειο στις 2 Αυγούστου 1997 και στις Ηνωμένες Πολιτείες στις 7 Νοεμβρίου 1997 από την PolyGram Filmed Entertainment και την Universal Pictures. Η ταινία έλαβε μικτές κριτικές από κριτικούς, αλλά γνώρισε εμπορική επιτυχία, έχοντας εισπράξεις 251,2 εκατομμυρίων δολαρίων παγκοσμίως έναντι προϋπολογισμού 18 εκατομμυρίων δολαρίων. Ένα αυτόνομο σίκουελ, το Ο Mr. Bean πάει διακοπές, κυκλοφόρησε το 2007.